John Gresham Machen

John Gresham Machen (28. heinäkuuta 1881 Baltimore, Maryland – 1. tammikuuta 1937 Bismarck, Pohjois-Dakota) oli yhdysvaltalainen presbyteerinen pappi, Uuden testamentin tutkija, teologi ja opettaja. Hän tuli tunnetuksi keskeisenä johtohahmona puolustaessan tunnustuksellista reformoitua oppia fundamentalistien ja modernistien välisessä kiistassa, joka jakoi yhdysvaltalaisen presbyteerisyyden 1920- ja 1930-luvuilla.

Hän oli professorina Princetonin teologisessa seminaarissa vuosina 1915–1929. Vuonna 1929 hän perusti Westminsterin teologisen seminaarin ja 1930-luvulla konservatiivisen ortodoksisen presbyteerikirkon.

Machen opiskeli Yhdysvalloissa ja Saksassa. Hän kirjoitti useita kirjoja. 

Kjell O. Lejon kirjoitti Machenista kirjan Till kristendomens försvar: om John Gresham Machen och hans kamp mot liberalteologin (2003).

 Varhainen elämä ja koulutus 
Machen syntyi toiseksi kolmesta pojasta merkittävän baltimorelaisen lakimiehen, Arthur Machenin, perheeseen. Hän kasvoi vanhan koulukunnan presbyteerikodissa, jossa arvostettiin hienostuneita makuja. Isältään Machen sai kiinnostuksen klassiseen kirjallisuuteen ja harvinaisten kirjojen keräämiseen. Äiti opetti lapsiaan ja rohkaisi heitä lukemaan englantilaista ja ranskalaista viktoriaanista kirjallisuutta.Hart, D. G.: Machen, (J)ohn Gresham (1881-1937) Teoksessa 

Machen jäi Baltimoreen suorittamaan kandidaatin tutkintoa ja opiskeli klassisia aineita Johns Hopkinsin yliopistossa. Hän valmistui vuonna 1901. Hän jatkoi Hopkinsissa vielä vuoden jatko-opintoja kuuluisan amerikkalaisen klassisen tutkijan Basil L. Gildersleeven johdolla.

Epävarmana urasuunnitelmistaan Machen ilmoittautui seuraavana vuonna Princetonin teologiseen seminaariin], ilmeisesti luopuen tohtorin tutkinnosta klassillisissa aineissa. Princetonissa hän suoritti filosofian maisterin tutkinnon yliopistosta vuonna 1904 samalla kun täytti Princetonin seminaarin bachelor of divinity -tutkinnon vaatimukset vuonna 1905.

Seminaarissa Machenia vaikutti voimakkaasti Benjamin B. Warfieldin opetus ja tieteellinen esikuva. Hänen kiinnostuksensa kreikkalaiseen kirjallisuuteen ei kuitenkaan hiipunut, ja vanhempana vuonna hän suoritti Uuden testamentin valinnaisia kursseja William Park Armstrongin, Uuden testamentin professorin, johdolla. Armstrong tunnisti Machenin kyvyt ja neuvoi häntä jatkamaan edistyneitä opintoja Saksassa.

Syksyllä 1905 Machen lähti opiskelemaan Marburgin ja Göttingenin saksalaisiin yliopistoihin. Vuotta myöhemmin hän palasi Princetoniin ja aloitti Uuden testamentin osaston opettajana (1906–1914). Tätä virkaa hän hoiti kunnes hänet vihittiin papiksi, minkä jälkeen hänestä tuli apulaisprofessori.

 Ura 
Machen omaksui nuorena miehenä apostoli Paavalin tutkimuksen pääasialliseksi tieteelliseksi kiinnostuksen kohteekseen, lukuun ottamatta joitakin varhaisia tutkimuksia evankeliumien syntymäkertomuksista. Ensimmäisen maailmansodan aikana hän palveli vuoden NMKY-järjestössä. Sen jälkeen hän omisti kolme vuotta teoksen The Origin of Paul's Religion (1921) tutkimukseen. Teos pyrki vastaamaan kriitikoille osoittamalla jatkuvuuden Jeesuksen ja Paavalin opetusten välillä.

Paavalin tutkimuksesta Machen palasi varhaiseen kiinnostukseensa Uuden testamentin kertomuksiin Kristuksen syntymästä. Tuloksena oli The Virgin Birth of Christ (1930). Molemmat teokset edustivat konservatiivista tutkimusta, joka oli tyypillistä Princetonin perinteelle. Kirjat saivat huomiota sekä liberaaleilta että konservatiiveilta.

Machen tunnetaan parhaiten ortodoksian puolustajana fundamentalistien ja modernistien kiistassa. Hänen raamatuntutkimuksensa tarjosi puolustuksen ortodoksiselle uskolle Raamatun luotettavuudesta. Teoksessaan Christianity and Liberalism (1923) Machen argumentoi, että liberalismi ja historiallinen kristinusko ovat kaksi täysin erillistä uskontoa.

Hänen logiikkansa liberalismia vastaan johti konfliktiin sekä Princetonin seminaarissa että Presbyterian Church in the U.S.A. -kirkossa. Kun Princetonin seminaari uudelleenjärjestettiin vuonna 1929 varmistamaan laajempi teologinen kirjo, Machen ja joukko konservatiivisia opettajia erosivat ja perustivat Westminsterin teologisen seminaarin Philadelphiaan.

Lähetyskentillä kasvavan liberalismin vuoksi Machen johti muita konservatiivisia presbyteerejä perustamaan Independent Board for Presbyterian Foreign Missions -järjestön vuonna 1933. Kun kirkon yleiskokous kielsi riippumattoman lautakunnan vuonna 1934, Machen kieltäytyi katkaisemasta yhteyksiään siihen. Hänet asetettiin oikeudenkäyntiin ja erotettiin papinvirasta presbyteerisessä kirkossa vuonna 1935.

Vuonna 1936 Machen valitti tuomiosta ja oli keskeisessä roolissa uuden kirkkokunnan, Presbyterian Church of America (myöhemmin Orthodox Presbyterian Church), perustamisessa. Matkalla Bismarckiin, Pohjois-Dakotaan, kerätäkseen tukea uudelle kirkkokunnalle Machen sairastui keuhkokuumeeseen ja kuoli 1. tammikuuta 1937.

 Lähteet 

Machen, John Gresham
Machen, John Gresham
Machen, John Gresham